kalixlouiis/myanmar-wikipedia-corpus huggingface dataset:
ပိုမိုသစ်လွင်သည့် စီမံကိန်း ၆၃၆ ရေငုပ်သင်္ဘောများတွင် အဆင့်မြှင့်ထားသည့် MGK-400EM တပ်ဆင်ထားသည်။
ထို့အပြင် MG-519 Arfa ကိုလည်း MG-519EM သို့ အဆင့်မြှင့်တင့်ပြီး တပ်ဆင်ထားသည်။
ယင်း MGK-400EM သည် ၁၆ ကီလိုမီတာအတွင်းမှ ဆူညံသံ 0.05 Pa/Hz သာရှိသည့် ရေငုပ်သင်္ဘောများကို ထောက်လှမ်းတွေ့ရှိနိုင်ပြီး ကီလိုမီတာ ၁၀၀အတွင်းရှိ ဆူညံသံ ၁၀ပါစကယ်ဟက်ဇ် ရှိသည့် ရေယာဉ်များကိုလည်း ထောက်လှမ်းရှာဖွေနိုင်သည်။
တိုးတက်လာသော ဆိုနာစနစ်(Sonar System)များကြောင့် အော်တိုစနစ်များမှလာသည့် ကွန်ဆိုးလ်ကို မျှဝေအသုံးပြုသဖြင့် ယခင်ကလိုအပ်ခဲ့သည့် ဝန်ထမ်းဦးရေထက် အနည်းငယ်သာ လိုအပ်တေ့ာသည်။
သက်ဝင်တက်ကြွနေသည့် ဆောင်နာလှိုင်းများ စုပ်ယူရန် ကိုယ်ထည်နှင့် အမြှီးများပေါ်တွင် ကပ်ထားသည့် အန်နီခိုဝစ်တိုင်းလ် ခေါ် အကြေးပြား(ကော်ပြား)များ တပ်ဆင်ထားသည်။
ယင်းကြောင့် ရလဒ်အနေဖြင့် တန်ပြန်လာသည့် အချက်ပြမှုအား လျော့နည်းစေပြီး ပုံပျက်သွားစေခြင်းကို ဖြစ်စေသည်။
ဤအကြေးပြားများကရေငုပ်သင်္ဘောမှထုတ်လွှတ်သောအသံများကိုလျှော့ချပေးသည်၊ ထိုသို့လျော့ချထားသည့်ရေငုပ်သင်္ဘောများကို တန်ပြန်ရှာဖွေရေး ဆိုနာ (passive sonar)ဖြင့်သာ ရှာဖွေတွေ့ရှိနိုင်သည်။
အသုံးပြုသောနိုင်ငံများ ပထမဆုံးသော ဤအတန်းစား ရေငုပ်သင်္ဘောသည် ဆိုဗီယက်ရေတပ်အတွင်းသို့ ၁၉၈၀ ခုနှစ် အတွင်း စတင်တာဝန်ထမ်းဆောင်ခဲ့ပြီး ယနေ့အချိန်အထိ ရုရှားရေတပ်တွင် အသုံးပြုနေဆဲဖြစ်သည်။
၂၀၁၁ ခုနှစ် စက်တင်ဘာလစစ်တမ်းအရ ၁၇စင်း မှာ ယနေ့အချိန်အထိ တာဝန်ထမ်းဆောင်နေဆဲဟုသိရှိရပြီး ၇ စင်းမှာ အနားယူခဲ့ပြီးဟုထင်ရသည်။
ရေယာဉ်အစင်း ၄၀ ခန့်အား အောက်ပါနိုင်ငံသို့ တင်ပို့ရောင်းချနိုင်ခဲ့သည်။
မူလကီလို ၁ စင်း (Project 877), အဆင့်မြှင့်ထားပြီး ကီလို ၄စင်း (Project 636). : မူလကီလို ၂ စင်း (Project 877), အဆင့်မြှင့်ထားပြီး ကီလို ၁၀ စင်း (Project 636). : မူလကီလို ၁၀ စင်း (Project 877), ကြီးမားသည့် ထိခိုက်သေဆုံးမှု ၁ စင်း; – Designated as the : ၂၀၁၉ ခုနှစ်အတွင်း အိန္ဒိယမှ လွှဲပြောင်းပေးအပ်သည့် ရေယာဉ် ၁ စင်း : မူလကီလို ၁ စင်း (Project 877) – . : မူလကီလို ၃ စင်း (Project 877). : မူလကီလို ၁ စင်း (Project 877) – Romanian submarine Delfinul. : မူလကီလို ၂၂ စင်း (Project 877),အဆင့်မြှင်ပြီး ကီလို ၆ စင်း (Project 636.3)ပြီးလျှင် ပစိဖိတ် ရေတပ်အတွက် အသုံးပြုရန် အဆင့်မြှင့်ပြီး ကီလို-အတန်းစား ၆စင်း ထပ်မံမှာယူထားပြီး ၂၀၁၉-၂၀၂၁ အတွင်း ပေးပို့နိုင်မည်ဖြစ်သည်။
One more sub was ordered in August 2020, during the International Military-Technical Forum «ARMY-2020».Минфин и «Роскосмос» вступили в публичные препирательства о сокращении расходов - Ведомости : အဆင့်မြှင့်ပြီး ကီလို-အတန်းစား ၆ စင်း(Project 636). ဗီယက်နမ် ရေငုပ်သင်္ဘော ဟိုချီမင်း မြို့, ဟနွိုင်း, ဟိုင်ပေါင်း, ဒနန်း, ခေါက်ဝါ, ဘရီရ ဗောင် တူတို့ပါဝင်သည်။
ရှမ်းမော်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ပညစ်ကျေးရွာအုပ်စု၌ တည်ရှိသည်။
ဓမ္မဒူတဆေကိန္ဒတက္ကသိုလ် () သည် ရန်ကုန်တိုင်းဒေသကြီး မှော်ဘီမြို့နယ်၊ အောက်ဝါးနက်ချောင်းကျေးရွာတွင် တည်ရှိသော ဗုဒ္ဓတက္ကသိုလ် တစ်ခု ဖြစ်သည်။
ဖေဖော်ဝါရီ၂၀၁၉လထုတ်ကြေးမုံသတင်းစာ ဓမ္မဒူတဇေတဝန်တောရ ဆေကိန္ဒာရာမကျောင်းတိုက်ကြီး၊ ဓမ္မဒူတဆရာတော် ဒေါက်တာအရှင်ဆေကိန္ဒကိုယ်တိုင် ဦးစီးတည်ထောင်ပြီး ၂၀၁၉ ခုနှစ် ဖေဖော်ဝါရီလ ၂၄ ရက်နေ့ နံနက် ၉ နာရီတွင် ဖွင့်လှစ်ခဲ့သည်။
ဌာနများ ဝိနယဌာန သုတ္တန္တဌာန အဘိဓမ္မာဌာန ကမ္မဋ္ဌာနဘာဝနာဌာန ဗုဒ္ဓဘာသာ ဒဿနိကဌာန ပါဠိစာပေဌာန ဗုဒ္ဓဘာသာသမိုင်းနှင့် ယဉ်ကျေးမှုဌာန ဩဝါဒါစရိယဆရာတော်များ ပန္နရသမရွှေကျင်သာသနာပိုင်ဆရာတော် ဘဒ္ဒန္တဝိဇ္ဇောတ (ဝိဇ္ဇောတာရုံဆရာတော်ကြီး–ရန်ကုန်) (ယခု-ပျံလွန်) ဘဒ္ဒန္တဣန္ဒောဘာသာဘိဝံသ (မဟာဂန္ဓာရုံ ကျောင်းတိုက်–အမရပူရ) ဒေါက်တာဘဒ္ဒန္တဉာဏိဿရ (သီတဂူဆရာတော်ကြီး–စစ်ကိုင်း) ဘဒ္ဒန္တအဂ္ဂဉာနာဘိဝံသ (စည်ရှင်ဆရာတော်ကြီး–မန္တလေး) ဘဒ္ဒန္တနန္ဒမာလာဘိဝံသ (ပါမောက္ခချုပ်ဆရာတော်ကြီး–စစ်ကိုင်း) ဘဒ္ဒန္တကောသလ္လ (ဝိဇ္ဇာလင်္ကာရဆရာတော်ကြီး–မန္တလေး) ဘဒ္ဒန္တသီရိန္ဒာဘိဝံသ (တိပိဋက ယောဆရာတော်ကြီး–ရန်ကုန်) ဘဒ္ဒန္တဩဒါတသိရီဘိဝံသ (အဝေရာရာမဆရာတော်မန္တလေး) ဒေါက်တာဘဒ္ဒန္တစန္ဒနသာရ (ကျောက်မဲဆရာတော်–ရှမ်းပြည်နယ်) ဘဒ္ဒန္တဝါယမိန္ဒာဘိဝံသ (တိပိဋက ရေစကြိုဆရာတော်–ရန်ကုန်) ဒေါက်တာဘဒ္ဒန္တအာဒိစ္စဝံသ (အပြည်ပြည်ဆိုင်ရာထေရဝါဒဗုဒ္ဓသာသနာပြုတက္ကသိုလ်–ရန်ကုန်) ဘဒ္ဒန္တဉာဏုတ္တရ (ဓမ္မဒူတကျောင်း–အင်းရဲ) ဘဒ္ဒန္တဝါသေဋ္ဌာဘိဝံသ (မစိုးရိမ်တိုက်သစ်–မန္တလေး) ဆရာတော်များနှင့်ပညာရေးများ ၁. ဒေါက်တာဘဒ္ဒန္တဓမ္မပိယ (မေတ္တာနန္ဒကောလိပ်– ရန်ကုန်) (ယခု-ပျံလွန်) ၂. ဒေါက်တာဘဒ္ဒန္တပညိဿရာဘိဝံသ (ဓမ္မဒူတဗုဒ္ဓတက္ကသိုလ်–ပဲခူး) ၃. ဒေါက်တာဘဒ္ဒန္တဓမ္မသာမိ (ရှမ်းပြည်နယ် ဗုဒ္ဓတက္ကသိုလ်–တောင်ကြီး) ၄. ဘဒ္ဒန္တသီလက္ခန္ဓာဘိဝံသ (တိပိဋကဆရာတော်ကြီး–ရန်ကုန်) ၅. ဘဒ္ဒန္တဝံသပါလာလင်္ကာရ (တိပိဋကဆရာတော်ကြီး–မင်းကွန်း) ၆. ဘဒ္ဒန္တဂန္ဓမာလာလင်္ကာရ (တိပိဋကဆရာတော်ကြီး–မင်းကွန်း) ၇. ဘဒ္ဒန္တအဘိဇာတာလင်္ကာရာဘိဝံသ (တိပိဋကဆရာတော်ကြီး-မုံရွာ) (ယခု-ပျံလွန်) ၈. ဘဒ္ဒန္တနာဂိတ (ဒွိပိဋကဆရာတော်ကြီး–ရန်ကုန်) အဖွဲ့ဝင်များ ဒေါက်တာဘဒ္ဒန္တဆေကိန္ဒ (ဓမ္မဒူတ ဆေကိန္ဒတက္ကသိုလ်) ဘဒ္ဒန္တအာနန္ဒက (ဝေဇယန္တာ ကျောင်း၊ မြောက်ဒဂုံ) ဘဒ္ဒန္တဥပါလိ (ဝေဇယန္တာ ကျောင်း၊ မြောက်ဒဂုံ) ဘဒ္ဒန္တဉာဏိက (ပေါက်စေတီကျောင်း၊ ၈မိုင်) ဘဒ္ဒန္တဓမ္မရက္ခိတ (ဓမ္မဒူတဇေတဝန်တောရ၊ မှော်ဘီ) ဘဒ္ဒန္တစန္ဒောဒယ (ဓမ္မဒူတဇေတဝန်တောရ၊ မှော်ဘီ) ဘဒ္ဒန္တဉာဏိဿရ (တိပိဋကမဟာဂန္ဓာရုံကျောင်း၊ မရမ်းကုန်း) ဒေါက်တာဘဒ္ဒန္တကဉ္စန (ဓမ္မဒူတဆေကိန္ဒတက္ကသိုလ်) ဘဒ္ဒန္တပညာဇောတ (ဓမ္မဒူတဆေကိန္ဒတက္ကသိုလ်) ဒေါက်တာဘဒ္ဒန္တဇာဂရာလင်္ကာရ (ဓမ္မဒူတဆေကိန္ဒ တက္ကသိုလ်) ပညာရေးအဖွဲ့ ဒေါက်တာ ဘဒ္ဒန္တ ဆေကိန္ဒ (ဓမ္မဒူတ ဆေကိန္ဒတက္ကသိုလ်) ဒေါက်တာဘဒ္ဒန္တ နန္ဒက (နန္ဒကာရာမ ကျောင်း) ဘဒ္ဒန္တ ခေမာစာရ (အပြည်ပြည်ဆိုင်ရာ ထေရဝါဒ ဗုဒ္ဓသာသနာပြုတက္ကသိုလ်) ဒေါက်တာဘဒ္ဒန္တ ကဉ္စန (ဓမ္မဒူတ ဆေကိန္ဒ တက္ကသိုလ်) ဒေါက်တာဘဒ္ဒန္တ ဝိစိတ္တာ လင်္ကာရ (မဟာဂန္ဓာရုံ တောရတိုက်ကြီး) ဘဒ္ဒန္တ ဇာဂရာလင်္ကာရ (ဓမ္မဒူတ ဆေကိန္ဒတက္ကသိုလ်) ဒေါက်တာဘဒ္ဒန္တ ဇောတိက (ကရုဏာ အလင်းရောင်ကျောင်း လှည်းကူး) ဘဒ္ဒန္တ ပညာဇောတ (ဓမ္မဒူတ ဆေကိန္ဒတက္ကသိုလ်) ဒေါက်တာပါမောက္ခ ဆန်းထွန်း (ပါမောက္ခ (ငြိမ်း)၊ ဒဂုံတက္ကသိုလ်) ဒေါက်တာပါမောက္ခ လှတင့် ပါမောက္ခ(ငြိမ်း) (အဝေးသင်တက္ကသိုလ် -ရန်ကုန်) ဒေါက်တာပါမောက္ခ လှမြင့် (အပြည်ပြည်ဆိုင်ရာ ထေရဝါဒ ဗုဒ္ဓသာသနာပြုတက္ကသိုလ်) ကိုးကား ပြင်ပလင့်ခ်များ ကဏ္ဍ:ဗုဒ္ဓဘာသာ တက္ကသိုလ်နှင့် ကောလိပ်များ ကဏ္ဍ:ရန်ကုန်တိုင်းဒေသကြီးအတွင်းရှိ တက္ကသိုလ်များ။
လယ်လှရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သကျက်တောကျေးရွာအုပ်စု၌ တည်ရှိသည်။
လေးသွန်းခံရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ လေးသွန်းခံကျေးရွာအုပ်စု၌ တည်ရှိသည်။
ဝက်သားကင်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကဒက်ကြီး (၇-သိန်)ကျေးရွာအုပ်စု၌ တည်ရှိသည်။
ဝေဒီရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ဝေဒီကျေးရွာအုပ်စု၌ တည်ရှိသည်။
ဝေဒီကမ်းရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ဝေဒီကျေးရွာအုပ်စု၌ တည်ရှိသည်။
ဝဲမကိုက်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကျောက်တွင်းကျေးရွာအုပ်စု၌ တည်ရှိသည်။
သကျက်တောရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သကျက်တောကျေးရွာအုပ်စု၌ တည်ရှိသည်။
သင်ပုန်းကျွန်းရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကျောက်ဝပ်ပြင်ကျေးရွာအုပ်စု၌ တည်ရှိသည်။
သပြေရှောင်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သပြေရှောင်ကျေးရွာအုပ်စု၌ တည်ရှိသည်။
သဗျာရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သဗျာကျေးရွာအုပ်စု၌ တည်ရှိသည်။
သဘော့ဆိပ်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကျောက်ဆင်ကျေးရွာအုပ်စု၌ တည်ရှိသည်။
သဝင်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ တောကျဲကျေးရွာအုပ်စု၌ တည်ရှိသည်။
သာယာကုန်းရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သာယာကုန်းကျေးရွာအုပ်စု၌ တည်ရှိသည်။
သောကြာပြင်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကမြောကင်းကျေးရွာအုပ်စု၌ တည်ရှိသည်။
သဲပုံရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သာယာကုန်းကျေးရွာအုပ်စု၌ တည်ရှိသည်။
ဟင်းချိုတောရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သပြေရှောင်ကျေးရွာအုပ်စု၌ တည်ရှိသည်။
အင်းကြီးရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကမြောကင်းကျေးရွာအုပ်စု၌ တည်ရှိသည်။
အင်းဂနီတွင်းရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကျောက်နီမော်ကျေးရွာအုပ်စု၌ တည်ရှိသည်။
အင်းဇောက်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ အင်းဇောက်ကျေးရွာအုပ်စု၌ တည်ရှိသည်။
အင်းဘူးရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ညင်းမော်ကျေးရွာအုပ်စု၌ တည်ရှိသည်။
အင်းဝန်းရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ သာယာကုန်းကျေးရွာအုပ်စု၌ တည်ရှိသည်။
အဘူရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ ကမြောကြီးကျေးရွာအုပ်စု၌ တည်ရှိသည်။
အောက်ကျောက်ဝပ်ရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ အောက်ကျောက်ဝပ်ကျေးရွာအုပ်စု၌ တည်ရှိသည်။
အောက်ရေဖြူရွာ()သည် တနင်္သာရီတိုင်းဒေသကြီး၊ ထားဝယ်ခရိုင်၊ လောင်းလုံးမြို့နယ်၊ အောက်ရေဖြူကျေးရွာအုပ်စု၌ တည်ရှိသည်။
ရေငုပ်သင်္ဘောစစ်ရေယာဉ် မင်းရဲသိင်္ခသူသည် မြန်မာနိုင်ငံမှ ပထမဦးဆုံးပိုင်ဆိုင်သည့် ရေငုပ်သင်္ဘောစစ်ရေယာဉ်ဖြစ်ပြီး ကီလိုတန်းစား ရေငုပ်သင်္ဘောဖြစ်သည်။
ဤရေငုပ်သင်္ဘောအား အိန္ဒိယနိုင်ငံမှ ဝယ်ယူရရှိထားပြီး မြန်မာ့တပ်မတော် (ရေ)တွင် တာဝန်ထမ်းဆောင်လျက်ရှိသည်။
၎င်းရေငုပ်သင်္ဘောသည် ရေအနက်ပေ ၈၀၀ကျော် ငုပ်လျှိုးနိုင်ပြီး စစ်သည်အင်အား (၅၂) ‌ဦး လိုက်ပါစီးနင်းနိုင်သည်။
ပင်လယ်ရေအောက်တွင် (၄၅) ရက်ကြာ အမှုထမ်းဆောင်နိုင်သည်။
သမိုင်း မြန်မာ့တပ်မတော်မှ ရေငုပ်သင်္ဘော ပိုင်ဆိုင်ရန် ကြိုးပမ်းနေမှုသည် ၂၀၀၁ ခုနှစ်ကတည်းကဖြစ်သည်။
ထိုအချိန်က နိုင်ငံ ၃ နိုင်ငံလောက်နှင့် ညှိနှိုင်းခဲ့သော်လည်း နိုင်ငံတကာ ပိတ်ဆို့မှုများကြောင့် အရာမထင်ခဲ့ချေ။
ယင်းပိတ်ဆို့မှုများကြောင့် ရေငုပ်သင်္ဘော ဝယ်ယူရန်သာမက လေ့ကျင့်ရန်ပင် ခက်ခဲခဲ့သည်။
၂၀၀၅ ခုနှစ်တွင် အိန္ဒိယ ရေငုပ်သင်္ဘောတစ်စင်း မြန်မာရေပိုင်နက်အတွင်း စစ်ရေးလေ့ကျင့်ရန် ရောက်ရှိလာခဲ့သည်။
ထိုအချိန်က မြန်မာ့တပ်မတော်တွင် ရေငုပ်သင်္ဘောမရှိသော်လည်း ကိုယ့်နည်းကိုယ့်ဟန်ဖြင့် ကြိုတင်လေ့ကျင့်ထားသည့် တပ်မတော်သားများကို အဆိုပါ အိန္ဒိယရေငုပ်သင်္ဘောတွင် ပူးပေါင်းပါဝင် လေ့ကျင့်စေ၏။
ထိုစဉ်က ၎င်းအဖွဲ့အား ဦးစီးခေါင်းဆောင်ခဲ့သူမှာ ဒုတိယဗိုလ်မှူးကြီး မိုးအောင် ဖြစ်သည်။
ထို့ပြင် ရေငုပ်သင်္ဘော ပညာများနှင့် ပက်သက်၍ အိန္ဒိယအပြင် အခြားတိုင်းပြည်များတွင်လည်း လေ့လာစေခဲ့သည်။
၂၀၀၇ ခုနှစ်အတွင်း ရေငုပ်သင်္ဘောနှင့် ပတ်သက်၍ လေ့ကျင့်ရေး အပြည့်အဝပေးနိုင်စေရန်အတွက် အရာရှိစစ်သည်များကို အိန္ဒိယသို့ စေလွှတ်ခဲ့သည်။
မြန်မာ့ တပ်မတော် ဦးစီးချုပ် ဗိုလ်ချုပ်မှူးကြီး မင်းအောင်လှိုင်သည် ၂၀၁၃ ခုနှစ်တွင် ရုရှားနိုင်ငံသို့ အလည်အပတ်ရောက်ရှိလာခဲ့ပြီး ရုရှားနိုင်ငံထုတ် ကီလို အတန်းစား ရေငုပ်သင်္ဘော ၂ စင်း ဝယ်ယူရန် စိတ်ဝင်စားခဲ့သည်။
ယင်းနောက် ၂၀၁၅ ခုနှစ်တွင် အိန္ဒိယနိုင်ငံသို့ ထပ်မံသွားရောက်ခဲ့ပြီး ဂိုအာဆိပ်ကမ်းရှိ ရေငုပ်သင်္ဘောများကိုလေ့လာခဲ့သည်။
တရုတ်နိုင်ငံသို့ ၂၀၁၆ ခုနှစ်အတွင်းသွားရောက်လည်ပတ်ကာ ရေငုပ်သင်္ဘောများအား လေ့လာခဲ့ပြန်သေးသည်။
ဤသို့ဖြင့်၂၀၁၉ ခုနှစ်အတွင်း အိန္ဒိယ နိုင်ငံမှ ကီလို-အတန်းစား ဒီဇယ်လျှပ်စစ် ရေငုပ်သင်္ဘောအား လက်ခံရယူရန် သတင်းများ ထွက်ပေါ်လာခဲ့သော်လည်း ကိုဗစ်-၁၉ ကမ္ဘာကပ်ရောဂါကြောင့် နှောင့်နှေးနေခဲ့ရသည်။
၂၀၂၀ ခုနှစ် အောက်တိုဘာလ ၁၅ ရက်နေ့ ပင်လယ်ပြင် လက်တွေ့ လေ့ကျင့်ခန်း ဗန္ဓုလ တွင် အများပြည်သူမြင်နိုင်ရန် ထုတ်ဖော်ပြသခဲ့သည်။
New subs sign of troubles to come?INS Sindhuvir: With an eye on China, India hands over submarine to Myanmar | India News - Times of India အဆိုပါ ရေငုပ်သင်္ဘော မင်းရဲသိင်္ခသူသည် အိန္ဒိယနိုင်ငံမှ အသုံးပြုပြီးဖြစ်သည့် INS Sindhuvir (S58) အမည်ရှိ သင်္ဘောဖြစ်ပြီး ဆိုဗီယက်ပြည်ထောင်စုထံမှ အိန္ဒိယနိုင်ငံက ၁၉၈၀ နှစ်များအတွင်းက ဝယ်ယူထားခဲ့သည့် ရေငုပ်သင်္ဘော တစ်စင်းဖြစ်သည်။
ယင်းသည် ကီလို-အတန်းစား ဒီဇယ် လျှပ်စစ် အမျိုးအစား ရေငုပ်သင်္ဘောဖြစ်ပြီး အိန္ဒိယနိုင်ငံ ဟိန္ဒူစတန် သင်္ဘောကျင်း၌ အဆင့်မြှင့်တင်ကာ မြန်မာ့တပ်မတော်သို့ ၂၀၂၀ ခုနှစ်တွင် လွှဲပြောင်းပေးအပ်ခဲ့သည်။
တပ်မတော်က တိုက်ခိုက်ရေး ရေငုပ်သင်္ဘော မင်းရဲသိင်္ခသူ အားထုတ်ဖော်ပြသ | Eleven Media Group Co., Ltd လေ့ကျင့်ရေး ၂၀၁၇ ခုနှစ်တွင် အိန္ဒိယနိုင်ငံမှ လေ့ကျင့်ရေးများ စတင်ပေးသည်။
ရေအောက်ငုပ်လျှိုး လေ့ကျင့်ခန်းများအား စုစုပေါင်းအကြိမ်ရေ ၁၀၀ကျော်ခန့် အိန္ဒိယသမုဒ္ဒရာတခွင် ‌လေ့ကျင့်ခဲ့ကြသည်။
ထိုနောက် မိမိတို့ကိုယ်တိုင် မောင်းနှင်နိုင်ရန် လက်နက်များ ပစ်ခတ်နိုင်ရန် လေ့ကျင့်ခဲ့ကြသည်။
မြန်မာ့တပ်မတော်သားများသည် ကိုယ်တိုင်မောင်းနှင်နိုင်ပြီး တော်ပီတိုများ ကိုယ်တိုင် ပစ်လွှတ်နိုင်သည်အထိ အိန္ဒိယ သမုဒ္ဒရာအတွင်း အောင်မြင်စွာ လေ့ကျင့်ခဲ့ကြပြီး နောက်ဆုံး၌ မင်းရဲသိင်္ခသူ ရေငုပ်သင်္ဘောအား လွှဲပြောင်းရယူခဲ့ကြသည်။
“ကျနော်တို့ ရေငုပ်သင်္ဘောက ဘင်္ဂလားဒေ့ရှ်ထက် အပြတ်ကို သာပါတယ်” တပ်တော်ဝင်ခြင်း ထို့နောက် ၂၀၂၀ ခုနှစ် ဒီဇင်ဘာလ ၂၄ ရက် မြန်မာ့တပ်မတော်ရေ ၇၃နှစ်မြောက်နှစ်ပတ်လည်နေ့တွင် မင်းရဲသိင်္ခသူ ရေငုပ်သင်္ဘောနှင့်အတူ မြန်မာနိုင်ငံတွင် တည်ဆောက်သည့် ရေငုပ်သင်္ဘောတိုက်ဖျက်ရေးရေယာဉ် ၂ စီး၊ အမြန်သွားတိုက်ခိုက်ရေးရေယာဉ် (ဒုံးပျံ) ၁ စီး၊ တင့်ကားတင်ကမ်းထိုး ရေယာဉ် ၁ စီး၊ ပင်လယ်သွားတွဲဆွဲရေယာဉ် ၂ စီး တပ်တော်ဝင်ခဲ့သည်။
http://burmese.dvb.no/archives/430710 မှတ်စု ကိုးကား ကဏ္ဍ:၁၉၈၇ သင်္ဘောများ ကဏ္ဍ:တပ်မတော်(ရေ)၏ ရေငုပ်သင်္ဘောများ။
thumb|ပီးလော့စ် ဂရိဒဏ္ဍာရီတွင် ပီးလော့စ် ( ; ) သည် ပဲလာ့ပါနီးဆပ်စ်ဒေသ (Peloponnesus) မှ ပီဆာမြို့ဘုရင်ဖြစ်သည်။
ဖခင်ဖြစ်သူမှာ တန်းတာလပ်စ်ဖြစ်၍ အေးထရီးယပ်စ်မင်းဆက်ကို တည်ထောင်သူဖြစ်သည်။
အေးထရီးယပ်စ် ဝေါဟာရမှာ ပီးလော့စ်၏ သားအမည်ကို အစွဲပြု၍ ပေးထားခြင်းဖြစ်သည်။
အိုလင်ပီယာ မြို့တွင် ၎င်းကို ပူဇော်ကြကာ ၎င်းအားကိုးကွယ်ပူဇော်ခြင်းများသည် အိုလံပစ်အားကစားပြိုင်ပွဲ တည်ထောင်ခြင်း ဒဏ္ဍာရီအဖြစ် ဖြစ်ပေါ်ပြောင်းလဲ လာခဲ့သည်။
အိုလံပစ်အားကစားပြိုင်ပွဲသည် ညီညွတ်ခြင်း၏ ဖော်ပြချက်တစ်ခုဖြစ်၍ ပဲလာ့ပါနီးဆပ်စ် မြို့သားများသာမက ဟဲလီးန်ဇ် (Hellenes) မြို့သားများကိုပါ စုစည်းညီညွတ်စေသည်။
အိုလင်ပီယာမြို့၏ ဘာသာရေးနေရာတစ်ခုတွင် အဖျော်ယမကာကို ဒုတိယနေ့ နေ့ပိုင်း၌ ဇုစ်အားမဆပ်ကပ်မီ ပထမရက် ညအချိန်တွင် မြေကြီးပေါ်က ပီးလော့စ်၏ ယစ်ပူဇော်ရာအပေါက်တွင် မျက်နှာမည်းမည်း ပီးလော့စ်အား ဆပ်ကပ်ကြသည်။
(Burkert 1983:96) ဒဏ္ဍာရီ တန်းတာလပ်စ်၏ ရက်စက်သော စားပွဲတော် တန်းတာလပ်စ်သည် အနာတိုးလိယာဒေသ ဆစ်ပီးလပ်စ်တောင် နယ်မြေမှ ဘုရင်တစ်ပါးဖြစ်သည်။
အိုလံပတ်တောင်နတ်ဘုရားများကို တင်လှူပူဇော်ချင်သောကြောင့် တန်းတာလပ်စ်သည် ပီးလော့စ်ကို အစိတ်စိတ်ပိုင်း၍ ၎င်း၏ အသားကို ဟင်းလျာလုပ်၍ နတ်ဘုရားများထံ ဆပ်ကပ်ခဲ့သည်။
သမီးဖြစ်သူ ပါဆက်ဖန်နီကို ဟေးဒီးစ်က ခိုးယူသွားသဖြင့် ပူပန်ကြေကွဲနေရှာသော ဒစ်မီးတာသည် မေ့လျော့သွားသောကြောင့် ဆပ်ကပ်သော လှူဖွယ်ကို လက်ခံပြီး ဘယ်ဖက်ပခုံးကို စားမိခဲ့သည်။
အခြားနတ်ဘုရားများမှာ ထိုဖြစ်ပျက်မှုကို အာရုံခံသိမြင်ခဲ့၍ ကောင်လေး၏ ခန္ဓာကိုယ်ကို စားသောက်ခြင်းအား ရှောင်ကျဉ်ခဲ့ကြသည်။
တန်းတာလပ်စ်ကို တားတာရပ်စ (ငရဲ) သို့ ပို့ပစ်ခဲ့ပြီးနောက် ပီးလော့စ်ကို ရိုးရာအရ ပြန်လည်စီကာစဉ်ကာပြုပြီး အသက်သွင်းကြရာ ဘယ်ဖက်ပခုံးနေရာကို ဟစ်ဖီးစတပ် ပြုလုပ်ပေးသော ဆင်စွယ်ဖြင့် အစားထိုးခဲ့ကြလေသည်။
ကဗျာဆရာ ပင်းဒါက ဤဓလေ့ကို ၎င်း၏ ပထမဆုံး အိုလံပတ်တောင် ရတု (First Olympian Ode) တွင် ဖော်ပြထားကာ အံ့အားသင့်စရာကောင်းသည်မှာ ထိုအချက်ကို 'ရက်စက်ကြမ်းကြုတ်သော တီထွင်မှု' အဖြစ် ငြင်းပယ်ခဲ့သည်။
ပီးလော့စ် ရှင်သန်ထမြောက်ပြီးနောက် ပိုဆိုက်ဒန်က ၎င်းကို အိုလံပတ်တောင်သို့ ခေါ်ဆောင်၍ ၎င်း၏ အကူလက်ထောက် ပညာသင်အဖြစ် စေခိုင်းကာ နတ်ရထားမောင်းနည်း သင်ကြားပေးခဲ့သည်။
နောင်တွင် ဇုစ်သည် ၎င်းတို့၏ နတ်ဩဇာများ အခိုးခံရခြင်းနှင့် ၎င်းတို့၏ လျှို့ဝှက်ချက် ပေါက်ကြားခြင်များကို သိရှိခဲ့ပြီး ပီးလော့စ်ကို အိုလံပတ်တောင်မှ နှင်ထုတ်ခဲ့သည်။
ဟစ်ပိုဒါမိုင်းယာကို ပိုးပန်းခြင်း လူပျိုဖြစ်လာပြီးနောက် ပီးလော့စ်သည် ဟစ်ပိုဒါမိုင်းယာကို လက်ထပ်ချင်မိသည်။
ဟစ်ပို၏ ဖခင်မှာ အိုနိုးမာရောစ့်ဟုခေါ်သော ဘုရင်တစ်ပါးဖြစ်၏။
ထိုဘုရာင်သည် ၎င်းကို ၎င်းသမက်က သတ်မည်ဆိုသော ဟောကိန်းတစ်ခုကို စိုးရွံ့နေ၍ ဟစ်ပိုဒါမိုင်းယာကို ပိုးပန်းချစ်ရေးဆိုသူ (၁၈) ဦးကို သတ်ပစ်ခဲ့သည်။
သတ်ပုံမှာ ထိုသူများနှင့် စစ်ရထားမောင်းယှဉ်ပြိုင်၍ အနိုင်ရလျှင် သတ်ကာ ထိုဦးခေါင်းများကို နန်တော် သစ်သားတိုင်ကြီးများ၌ ချိတ်ထားပေသည်။
ဂရိခရီးသွား ပထဝီဝင်ဆရာ ပေါဆေးနီးယပ်စ်သည် ဒုတိယရာစုနှစနှောင်းတွင် နောက်ဆုံးဟု ယူဆရသော သစ်သားတိုင်တစ်ခုကို မြင်မိ၍ ပီးလော့စ်သည် ၎င်းမတိုင်မီ အသတ်ခံခဲ့ရသော ပိုးပန်းသူ (၁၈)ဦး၏ အမည်ကို မှတ်တမ်းရေး ကျောက်တိုင်ဆောက်ခဲ့သည်ဟု ရေးသားထားသည်။
Pausanias, Description of Greece, 6. 21. 9–11, with a reference to Megalai Ehoiai fr. 259(a). ပီးလော့စ်က လက်ထပ်ရန်အတွက် အိုနိုးမာရောစ့်နှင့် စစ်ရထားပြိုင်ရန် ပြင်ဆင်ခဲ့သည်။
ပီးလော့က ရှုံးမည်က်ု စိုးရိမ်၍ ပင်လယ်နံဘေးသွားကာ ၎င်း၏ အချစ်ဟောင်း ပိုဆိုက်ဒန်ကို တိုင်တည်လေသည်။
Pindar, First Olympian Ode. 71. ပိုဆိုက်ဒန်ကိုလည်း ၎င်းတို့နှစ်ဦး၏ ချစ်ခြင်း (အဲဖရာဒိုက်တီ၏ ချိုမြိန်သော လက်ဆောင်) ကို ပြန်ပြောင်းအောက်မေ့ အမှတ်ရစေပြီး ပိုဆိုက်ဒန်ကို အကူညီတောင်ခံခဲ့သည်။
ထိုအခါ ပိုဆိုက်ဒန်က မြင်ပျံရိုင်းများဆွဲသော စစ်ရထားတစ်စီးကို ဖန်တီးပေါ်ပေါက်စေခဲ့သည်။
Cicero, Tusculanae Disputationes 2.27.67 (noted in Kerenyi 1959:64). စစ်ရထားပြိုင်ပွဲဟုဆိုရာ၌ ကွဲပြားသော မူနှစ်ခုရှိသည်။
ပထမဇာတ်လမ်းတွင် သီယိုပွန်းပါ့စ်က ဤသို့ ဆက်စပ်ပြသည်။
မြင်းများကို ရရှိပြီးနောက် ပီးလော့စ်သည် အိုနိုးမာရောစ်ကို အနိုင်ယူရန် ပီဆာမြို့သို့သွားခဲ့သည်။
လမ်းတွင် ၎င်း၏ စစ်ရထားမောင်းနှင်သူ ဆီးလပ်စ် (Cillus) ကွယ်လွန်၍ အိပ်မက်ပေးခဲ့သည်။
ပီးလော့စ်ကလည်း ဆီးလပ်စ်သေသည့်အတွက် ပရိဒေဝဖိစီးလျှက်ရှရာ အိပ်မက်၌ ဆီးလပ်စ်က ဈာပနပြုလုပ်ပေးရန် တောင်ဆိုခဲ့သည်။
ပီးလော့စ်က အရိုးပြာများကို ခမ်းခမ်းနားနား မြှပ်နှံ၍ သင်္ချိုင်းဂူပြုလုပ်ပေးခဲ့ကာ အပေါလိုကို ရည်ရွယ်၍ ဘုရားကျောင်းဆောင်တစ်ခု တည်ဆောက်သည်။
ဘုရားကျောင်းအမည်ကို အပေါလို ဆီးလိယပ်စ်ဟု အမည်တွင်စေသည်။
ထို၌ ထိုသင်္ချိုင်းဂူနှင့် ဘုရားကျောင်းဘေးတွင် မြို့တစ်မြို့ကို တည်ထောင်၍ ဆီလာ (Cilla) ဟု ခေါ်တွင်စေခဲ့သည်။
ထိုဘုရားကျောင်းနှင့် မြို့ကို ဟိုးမား၏ အိလိယဒ်ကဗျာ ပထမဆုံးစာအုပ်တွင် ဖော်ပြထားကာ တိကျသောနေရာနှင့်ပတ်သက်သော အကြံပြုချက်များ ပါဝင်သည်။
ထို့နောက် ဆီးလက်သည် သေပြီးသည့်နောက်တိုင် ပီးလော့စ်အား ပြိုင်ပွဲတွင် အနိုင်ရစေရန် ကူညီဟန်တူခဲ့ပေသည်။
ဒုတိယမူတွင် ပီးလော့စ်သည် ကိုယ်တိုင်ရော ရရှိထားသော မြင်းများနှင့် နတ်ရထား စသည်များက်ု (အနိုင်ရရန်) မရေမရာဖြစ်ခဲ့သောကြောင့် အိုနိုးမာရော့စ်၏ စစ်ရထားမောင်းသူ ဟားမီးဇ်၏ သား မီတိလော့စ် ကို ၎င်းအား အနိုင်ပေးရန် စည်းရုံးသိမ်းသွင်းခဲ့သည်။
ပီးလော့စ် (သို့) ဟစ်ပိုဒါမိုင်းယာ ကိုယ်တိုင် အိုနိုးမာရော့စ်၏ တိုင်းပြည်တစ်ဝက်ပေးကာ ဟစ်ပိုဒါမိုင်းယာနှင့် ပထမဆုံး တစ်ညအိပ်စက်ခွင့်ပေးမည်ဟူ၍ ကတိပေး စည်းရုံးခဲ့သည်။
ပြိုင်ပွဲမစခင်ညခင်းတွင် မီတိလပ်စ်သည် အိုနိုးမာရော့စ် စစ်ရထားကို တပ်ဆင်နေစဉ် ကြေးဖြင့်ပြုလုပ်ထားသော လင့်ပင် ကို ဘီးနှင့် ဝင်ရိုးကြားမတပ်ဘဲ ပျားဖယောင်းဖြင့် လုပ်ထားသော လင့်ပင်ဖြင့် အစားထိုးတပါဆင်ခဲ့သည်။
ပြိုင်ပွဲစတင်သောအခါ အိုနိုးမာရော့စ်က ပီးလော့စ်ကို မီလာ၍ သတ်ရန် အဆင်သင့်ပြု၏။
ထိုစဉ် ဘီးများပြုတ်ထွက်ကုန်ပြီး ရထားမှာ ကျိုးပဲ့သွားသည်။
မီတိလပ်စ် အသက်ရှင်ကျန်ရစ်ပြီး အိုနိုးမာရော့စ်ကို သေသည်အထိ မြင်းများက ဒရွတ်တိုက်ဆွဲခေါ်သွားကြသည်။
မီတိလပ်စ်က ဟစ်ပိုဒါမိုင်းယာကို အဓ္ဓမပြုရန် ကြိုးပမ်းခြငါးပြီးနောက် ပီးလော့စ်က မီတိလပ်စ်ကို (ကျောက်ဆောင်စွန်းမှ ပင်လယ်ထဲသို့ တွန်းချ) သတ်ပစ်ခဲ့ပေသည်။
အိုလံပစ် အားကစားပွဲ အောင်မြင်မှုရရှိပြီးနောက် ပီးလော့စ်သည် နတ်ဘုရားများကို ကျေးဇူးဥပကာရပြုသောအနေဖြင့် စစ်ရထားပြိုင်ပွဲ၊ ဘုရင် အိုနိုးမာရော့စ်ကို သေလွန်ပြီးနောက် သန့်စင်စေရန်အလို့ငှာ ဂုဏ်ပြုသောအားဖြင့် ဈာပနဆိုင်ရာ အားကစားပြိုင်ပွဲများကို စီစဉ်ခဲ့သည်။
အိုလင်ပီယာမြို့တွင် ကျင်းပခဲ့သော ထိုဈာပနဆိုင်ရာ ပြိုင်ပွဲမှတဆင့် အိုလံပစ်အားကစားပြိုင်ပွဲများ၏ အစကို လှုံ့ဆော်ပေးနိုင်ခဲ့သည်။
ပီးလော့စ်သည် ကြီးကျယ်သော ဘုရင်၊ ဒေသဆိုင်ရာ သူရဲကောင်းတစ်ဦးဖြစ်လာကာ ဂရိတောင်ဘက်ကျွန်းဆွယ်ကို "ပဲလာပါနီးဇ်" (Peloponnese) ဟု ၎င်း၏ အမည်ကို ပေးခဲ့သည်။
ဟစ်ပိုဒါမိုင်းယာကို ဖျားယောင်းခြင်းဇာတ်လမ်းသည် ဟီးဆီယဒ်၏ "သူရဲကောင်းအမျိုးသမီး စားရင်း" (Catalogue of Women) ကဗျာနှင့် အိုလင်ပီယာမြို့၌ ထိန်းသိမ်းပြုလုပ်လေ့ရှိသော ကီးဆယ်လပ်စ်၏ သေတ္တာ(၌ပါသောပုံ) (ဘီစီ ၅၇၀) တွင် ပါဝင်ထည့်သွင်းထားသော်လည်း၊ အိုလင်ပီယာမြို့ ဇုစ်ဘုရားကျောင်းဆောင်၏ မြင်းမိုရ်ပိတ် (ရှေ့မျက်နှာစာ နံရံပုံများ) တွင် စစ်ရထားပြိင်ပွဲများ ပြိုင်ရန် ပြင်ဆင်မှုများအကြောင်းပါရှိသော်လည်း အိုလံပစ်အားကစားများ၌ ၂၅ခုမြောက် အားကစားအဖြစ် စစ်ရထားပြိုင်ပွဲ ထည့်သွင်းသောအခါ (ဘီစီ ၆၈၀) မှသာ အိုလင်ပီယာမြို့တွင် စစ်ရထားပြိုင်ပွဲဒဏ္ဍာရီသည် အရေးပါလာခဲ့ပေသည်ဟု ဗိုက်လ်တာ ဘောကာ့တ် (Walter Burkert) က မှတ်ချက်ပြုသည်။
Burkert, Homo Necans 1983, p 95f. ဂျီ ဒက်ဗာရူးက ဟစ်ပိုဒါမိုင်းယာကို ဖျားယောင်းခြင်း အကြောင်းကို အီးလစ်ဒေသ၌ တိရစ္ဆာန်မွေးမြူမှုပိတ်ပင်ထားခြင်းG. Devereux, "The abduction of Hippodameia as 'aiton' of a Greek animal husbandry rite" ''SMSR 36 (1965), pp 3-25. Burkert, in following Devereux's thesis, attests Herodotus iv.30, Plutarch's Greek Questions 303b and Pausanias 5.5.2.နှင့် ခုနှစ်ရာစုတွင် ကြီးထွားလာခဲ့သော အိုလင်ပီယာမြို့အပေါ် အီးလစ်ဒေသ၏ လွှမ်းမိုးမှုများနှင့် ဆက်စပ်ပြသခဲ့သည်။
မီးမီးခဲသည် မြန်မာအမျိုးသမီးအဆိုတော် ဖြစ်သည်။
ဘဝဖြစ်စဉ် ၂၀၂၀ ဇန်နဝါရီ ၁၁ ရက်နေ့က သူမ၏ ပထမဆုံး Solo Show ဖြစ်သော Back to You ကို ပြုလုပ်ခဲ့သည်။
ကရင်ခရစ်ယာန်ဖြစ်ပြီး ဖခင်ဖြစ်သူ စောဘွဲ့ မှူးသည် အောင်မြင်သောတေးရေးဆရာနဲ့ လိဒ်ဂစ်တာသမားတစ်ဦးဖြစ်ပြီး အမဖြစ်သူ ကဗျာဘွဲ့ မှူးသည်လည်း နာမည်ကျော် အဆိုတော် တစ်ဦးဖြစ်သည်။
အဆိုတော်ထူးအယ်လင်းနဲ့ အိမ်ထောင်ကျခဲ့ပြီး သမီး(၁)ယောက်ထွန်းကားခဲ့သော်လည်း နောက်ပိုင်းတွင်လမ်းခွဲခဲ့သည်။
Australia နိုင်ငံသား ကရင်လူမျိုးနဲ့ ထပ်မံအိမ်ထောင်ပြုခဲ့ပြီး သမီး(၁)ယောက်နဲ့သား(၁)ယောက် ထွန်းကားခဲ့သည်။
အချစ်ကိုသိချိန်သီချင်းမှာ မီးမီးခဲကိုလူသိများစေခဲ့သော သီချင်းဖြစ်သည်။
အယ်လဘမ်များ နိဂုံး သောကြာနေ့ ဒေသစံတော်ချိန် ည ၉ နာခွဲတွင် ဩစတြေးလျ၌ ရင်သားကင်ဆာရောဂါဖြင့် ကွယ်လွန်သည်။
ကွယ်လွန်ချိန် အသက် ၃၇ နှစ် ဖြစ်သည်။
တေးသံရှင် မီးမီးခဲ ဩစတြေးလျား နိုင်ငံတွင် ကွယ်လွန် | Mizzima Myanmar News and Insight ကိုးကား ကဏ္ဍ:၂၀၂၀ ကွယ်လွန်သူများ ကဏ္ဍ:မြန်မာ အမျိုးသမီး အဆိုတော်များ။
မင်းရဲသိင်္ခသူ ဆိုသည်မှာ အောက်ပါတို့အနက် တစ်ခုခု ဖြစ်နိုင်သည်။
လူအမည် မင်းရဲသိင်္ခသူဘွဲ့ခံ မင်းကြီးဆွေ - ဘုရင့်နောင်၏ ခမည်းတော် အခြား မင်းရဲသိင်္ခသူ ရေငုပ်သင်္ဘော - တပ်မတော်(ရေ) ၏ ပထမဆုံး ရေငုပ်သင်္ဘော။
ကပ် (ကပ္ပ) ဆိုသည်မှာတရားအထူးတို့၏ ဖြစ်နေခိုက် ပိုင်းဖြတ်ကြောင်း ဖြစ်သော အချိန်ကာလကို "ကပ်" ဟု ဆိုသည်။
အချိန်ကာလအထူးပင် ဖြစ်သည်။
"ကပ္ပိယန္တတိ ပရိစ္ဈိဇ္ဇိယန္တိ နာနာဓမ္မပဝတ္တိယော ဧတေနာတိ ကပ္ပေါ"ဧတေန - ဤအချိန်ကာလဖြင့်၊ နာနာဓမ္မပဝတ္တိယော - တရားအမျိုးမျိုးတို့၏ ဖြစ်ခြင်းတို့ကို၊ ကပ္ပိယန္တိ ပရိစ္ဆိဇ္ဇိယန္တိ - ပိုင်းဖြတ်အပ်ကုန်၏၊ ဣတိတသ္မာ - ထို့ကြောင့်၊ ကပ္ပေါ - ကပ္ပမည်၏။
ကပ်ကြီးငါးပါး ကပ်ကြီးသည် ငါးပါးရှိကုန်၏။
၎င်းငါးပါးတို့မှာ (၁) မဟာကပ်၊ (၂) အသင်္ချေယျကပ်၊ (၃) အန္တရကပ်၊ (၄) အာယုကပ်၊ (၅) အန္တရာယကပ် တို့ ဖြစ်ကြသည်။
(၁) မဟာကပ် ကပ်ငါးပါးတို့တွင် အရှည်ဆုံးဖြစ်သည့် ကပ်ကြီးကို "မဟာကပ်" ဟူ၍ ဆိုသည်။
ဤမဟာကပ်သည် အချိန်ကာလ ရှည်လျားပုံမှာ အလျား အနံ အထု တစ်ယူဇနာစတုရန်းရှိသည့် သက်သက်ကျောက်အတိပြီးသည့်တောင်ကြီးအား ယောက်ျားတစ်ယောက်သည် အလွန်နူးညံ့စွာ ဖတ်အပ်သည့် ကာသိကရာဇ်တိုင်းဖြစ် ဝါဂွမ်းဖြင့် အနှစ်တစ်ရာ တစ်ထောင်လွန်သည့်အခါမှ တစ်ကြိမ် တို့ထိပွတ်တိုက်၏။
ထိုသို့ ပွတ်တိုက်သည့်အတွက်ကြောင့် ကျောက်တောင်ကြီးသည် လျင်မြန်စွာ ကုန်၍သွားသော်လည်း သွားတန်ရာ၏။
သို့သော် မဟာကပ်သည် မကုန်ပေ။
မဟာကပ်သည် အချိန်ထိုမျှလောက် ကြာညောင်း၏။
လွန်ခဲ့သည့် အတိတ်ကာလတို့၌ ထိုကဲ့သို့ ရှည်လျားသည် မဟာကပ်ကြီး အဆက်ဆက်တို့သည် မည်မျှလောက် ကုန်ဆုံးခဲ့ပြီဟူ၍ မသိနိုင်။
အရေအတွက် သင်္ချာအားဖြင့် မဟာကပ်ပေါင်း မည်မျှရှိပြီဟူ၍ မဆိုနိုင်။
ထို့ကြောင့် လွန်ခဲ့သည့် အတိတ်မဟာကပ် အစဉ်အဆက်တို့ကို အတိတ်သံသရာကြီးတွေ ဟူ၍ ဆိုအပ်ကုန်၏။
ထိုသို့အတိတ်သံသရာကြီး၏ ရှည်လျားကြောင်းကို မြတ်စွာဘုရားသည် အနမတဂ္ဂသုတ်ပါဠိတော်တွင် - ဟု ဟောကြားတော်မူခဲ့သည်။
(၂) အသင်္ချေယျကပ် နှစ်တို့၏ အရေအတွက်အားဖြင့် ရေတွက်ခြင်းငှါ မတတ်ကောင်းသောကြောင့် အသင်္ချေယျ မည်၏။
အသင်္ချေယျကပ်သည် - (၁) သံဝဋ္ဋအသင်္ချေယျကပ်၊ (၂) သံဝဋ္ဋဋ္ဌာယီအသင်္ချေယျကပ် (၃) ဝိဝဋ္ဋအသင်္ချေယျကပ် (၄) ဝိဝဋ္ဋဋ္ဌာယီအသင်္ချေယျကပ် ဟူ၍ လေးပါးရှိသည်။
(၁) သံဝဋ္ဋအသင်္ချေယျကပ် ကမ္ဘာပျက်သည်ကို သံဝဋ္ဋကပ်ဟု ခေါ်သည်။
သံဝဋ္ဋကပ်သည် သုံးပါးရှိသည်။
၎င်းတို့မှာ - တေဇောသံဝဋ္ဋကပ် - မီးဖြင့်ပျက်သော ကပ်။
အာပေါသံဝဋ္ဋကပ် - ရေငန်ဖြင့် ပျက်သောကပ်။
ဝါယောသံဝဋ္ဋကပ် - လေဖြင့်ပျက်သောကပ်။
မီးတို့တွင် ကမ္ဘာကို လောင်သောမီးသည် အကြီးကျယ်ဆုံးဖြစ်၏။
ကမ္ဘာကို မီးလောင်ပါက ပထမဈာန် ဗြဟ္မာဘုံသုံးဘုံနှင့်တကွ အောက်တစ်ခွင်လုံး ရှိရှိသမျှဘုံများကို အကုန်လောင်၏။
ရေတို့တွင် ကမ္ဘာကို ပျက်ကျေစေတတ်သည့် ရေသည် အကြီးအကျယ်ဆုံး ဖြစ်၏။
ဤအရာ၌ မီးအစွမ်းထက် ရေအစွမ်းသည် ထက်မြက်၏။
ကမ္ဘာကို ပျက်စေသော ရေသည် ရေငန်ဖြစ်၏။
ရေသို့ကျသော ဆားခဲသည် မြေ့မြေ့ကျေပျက်လေဘိသကဲ့သို့ ကမ္ဘာဖျက်ရေနှင့် တွေ့ထိသောအခါ အလုံးစုံသော ကမ္ဘာ့အဆောက်အဦ ဟူသမျှတို့သည် ကျေမွပျက်စီးကြကုန်၏။
ရေဖျက်သောအခါ ဒုတိယဈာန် ဗြဟ္မာသုံးဘုံးနှင့်တကွ အောက်တစ်ခွင်လုံး ရှိရှိသမျှတို့သည် အလုံးစုံပျက်စီးကုန်ကုန်၏။
လေတို့တွင် ကမ္ဘာကိုဖျက်သောလေသည် အကြီးကျယ်ဆုံး ဖြစ်၏။
မြင့်မိုရ်တောင်ကိုပင် လွင့်စဉ်အောင် တိုက်ခတ်နိုင်၏။
ကမ္ဘာဖျက်လေကြမ်းကြီး တိုက်ခတ်သောအခါ ကမ္ဘာ့အဆောက်အဦ ဟူသမျှတို့သည် ပြောင်းရွှေ့လွင့်စဉ်ကြကုန်လျက် အချင်းချင်းထိခိုက်ပြီး ကျေမွပျက်စီးကြကုန်၏။
ဤအရာ၌ လေ၏အစွမ်းသည် မီးရေတို့ထက် ထက်မြက်၏။
လေဖျက်သောအခါတွင် တတိယဈာန်ဗြဟ္မာဘုံသုံးဘုံနှင့်တကွ အောက်တစ်ခွင်ရှိသမျှ အလုံးစုံတို့ ပျက်စီးကြကုန်၏။
(၂) သံဝဋ္ဋဋ္ဌာယီအသင်္ချေယျကပ် ပျက်ပြီးသောအတိုင်း တည်နေသည်ကို သံဝဋ္ဋဋ္ဌာယီကပ်ဟု ခေါ်သည်။
(၃) ဝိဝဋ္ဋအသင်္ချေယျကပ် ကမ္ဘာဖြစ်ပေါ်လာသည်ကို ဝိဝဋ္ဋကပ်ဟု ခေါ်သည်။
(၄) ဝိဝဋ္ဋဋ္ဌာယီအသင်္ချေယျကပ် ဖြစ်ပေါ်ပြီးသောအတိုင်း တည်နေသည်ကို ဝိဝဋ္ဋဋ္ဌာယီကပ်ဟု ခေါ်သည်။
ဤအသင်္ချေယျကပ် လေးခုပေါင်းကို မဟာကပ်ကြီးတစ်ကပ်ဟု ခေါ်သည်။
ထို့ကြောင့် အသင်္ချေယျကပ် တစ်ကပ်သည် မဟာကပ်၏ လေးပုံတစ်ပုံ ရှည်မြင့်၏။
ကမ္ဘာမြေပေါ်တွင် သတ္တဝါတို့သည် မဟာကပ်၏ လေးပုံတစ်ပုံဖြစ်သော ဝိဝဋ္ဋဋ္ဌာယီတစ်ကပ်မျှသာ နေထိုင်ကြရ၏။
ကြွင်းသော အသင်္ချေယျကပ် သုံးကပ်တို့တွင် ကမ္ဘာမြေ၌ တည်နေသော သတ္တဝါဟူ၍ မရှိပေ။
(၃) အန္တရကပ် ဝိဝဋ္ဋဋ္ဌာယီအသင်္ချေယျကပ်တစ်ခုအတွင်း လူတို့၏ သက်တမ်းအဆုတ်အတက် အနိမ့်အမြင့်အားဖြင့် ကပ်ငယ်များကို အန္တရကပ်ဟူ၍ ဆိုသည်။
ကမ္ဘာဦးကာလတွင် လူတို့သည် အသက်အသင်္ချေရှည်ကြ၏။
ထိုသို့ အသက်အသင်္ချေရှည်သော လူတို့သည် အဆက်အဆက်အားဖြင့် များစွာတည်ရှိကြကုန်၏။
နောက်ကာလ၌ လူတို့သည် အကုသိုလ်တရားပွားများလာကြသည့်အခါ အစဉ်အတိုင်း သက်တမ်းဆုတ်ယုတ်ကြ၏။
အသိန်း အသန်း နှစ်ပေါင်းများစွာ အဆင့်ဆင့်လွန်၍ ကုန်သွားပါက လူတို့၏ အသက် ဆယ်နှစ်တမ်းသို့တိုင်အောင် ဆုတ်ယုတ်၏။
ဆယ်နှစ်တမ်းမျှသာရှိသော လူတို့သည် အဆက်အဆက်အားဖြင့် များစွာတည်တံ့လျက်ရှိနေကြ၏။
ထို့နောက်တစ်ဖန် လူတို့သည် ကုသိုလ်တရားများ ပွားများလာကြသည်ရှိသော် ဆယ်နှစ်တမ်းမှ တစ်ဆင့်ထက်တစ်ဆင့်တက်ကာ သက်တမ်းတိုး၍ သွား၏။
အသင်္ချေယျတမ်းသို့တိုင်အောင် တိုးတက်၏။
ထိုကဲ့သို့ အတိုးအဆုတ်ဖြစ်သော အသက်တမ်းနှစ်ခုအပေါင်းကို "အန္တရကပ်တစ်ကပ်" ဟု ခေါ်သည်။
အသင်္ချေယျတမ်းမှ ဆုတ်၍ ဆယ်နှစ်တမ်း၊ တစ်ဖန် ဆယ်နှစ်တမ်းမှတက်၍ အသင်္ချေယျတမ်းသို့ တက်သော အသက်တမ်းတစ်စုံသည် "အန္တရကပ်တစ်ကပ်" ဖြစ်၏။
ဝီဝဋ္ဋဋ္ဌာယီအသင်္ချေယျကပ်တစ်ခုမှာ အန္တရကပ်ပေါင်း ခြောက်ဆယ့်လေးကပ် ရှိသည်။
အန္တရကပ် ခြောက်ဆယ့်လေးကပ်သည် အသင်္ချေယျကပ်တစ်ကပ် ဖြစ်သည်ဟု ဆိုလိုသည်။
အန္တရကပ်တစ်ခုသည် အသင်္ချေယျကပ်ကို ခြောက်ဆယ့်လေးပုံ ပုံလျှင် တစ်ပုံခန့်ရှိသည်။
တစ်နည်းဆိုကပါက ဂင်္ဂါမြစ်ကြီးတွင် တစ်ယူဇနာတိုင်တိုင် အရပ်ရပ်မှာရှိသော သဲတို့ကို စုပုံ၊ တစ်နှစ်လျှင် သဲတစ်ပွင့်အားဖြင့် ရေတွက်ပါက တစ်ယူဇနာရှိသော သဲသောင်ပြင်သည် ကုန်ရာ၏။
အန္တရကပ်တစ်ကပ်၏ နှစ်သည် မကုန်နိုင်ရာဟု ကျမ်းဂန်တို့၌ ဆိုသည်။
(၄) အာယုကပ် လူတို့၏ အသက်တမ်းများကို အာယုကပ်ဟူ၍ ဆိုသည်။